LidanRubinov/Halacha-QA huggingface dataset:
שאלה: צניעות ושמירת ברית: יש לי שאלה אליכם למה במגזר הדתי לאומי מקפידים פחות על צניעות לדוגמא: בספר של הרב אליעזר רשום שמספיק חצאית עד הברך ואמר שעדיף לשים גרביונים(לא חייב)ואילו אצל הרב יצחק רצאבי רשום שאישה צריכה לשים עשר ס מ אחרי הברך וגם לשים גרבונים ואני כמובן הולך לפי הרב רצאבי ואם אני רואה אישה שהולכת עד הברך אז אני כועס מאוד ומבחינתי היא לא צנועה(לא לדבר על כאלה מבני עקיבא שהולכות כמו מלכות יופי) כי אני הולך לפי הרב רצאבי ואני אומר את זה לא מכעס חס ו אלה מתוך כך שלא הייתי מקפיד על שמירת העיניים והייתי פוגם בלי סוף אבל היום ברוך ה אני שומר עיניים אפילו מילדה קטנה. ועוד דוגמא שיותר מרגיזה אותי שלפי הרב רצאבי פעם בתימן רווקות היו מכסות שיער ואפילו ילדות קטנות לא הייתה מבצבצץ שערה אחת,והרב ממשיך שאומר בגלל שכאן השתנו המנהגים צריך שאשה תלך בשיער אסוף או קלוע ואילו רוב רובן מבני עקיבא הולכות מפוזר וזה מושך את העין? מחילה על השאלה הזאת שלא יהיה קיטרוג: למה ערביות הולכות בצניעות גמורה כמו פעם ואילו בימינו בנות מלך מנסות להתלבלט והולכות כמה שיותר מושכות עין? בעז ה שאני אחפש אישה אני אחפש בת מלך שמעולם לא הלכה אם חצאית קצרה או בגדים צמודים או שיער פזור ושלא החטיאה את הגברים וכו
תשובה: לשואל 1. תמיד צריך אדם לבחון את עצמו ולתקן את הראוי תיקון בכל התחומים, כולל צניעות. ואכן גם אצלנו, ודאי שגם אצלי, יש מה לתקן. 2. אשרינו שזכינו שאתה צדיק כל כך עד שאתה יכול לשפוט אחרים, לחלק ציונים לציבור שלם, ועוד לציין שלא יהיה קיטרוג. אני לא השתכנעתי שעבירה של קיטרוג על עם ישראל והוצאת שם רע על חלקים ממנו, היא פחות חמורה מבעיית צניעות. 3. אינני מקבל את הטענה ש"המגזר" לא הולך צנוע. יש כאלה שמקפידים על ההלכה, יש כאלה שמחמירים יותר מהנדרש בהלכה, ויש כאלה שנוהגים פחות מההלכה. כשתבדוק תראה שחלוקה זאת נכונה גם בציבורים אחרים שהתייחסת אליהם. 4. לגופו של עניין. קודם כל הערבים אינם קנה מידה לצניעות. אינני חושב שאשה צריכה ללכת עם יעלה או כיסוי ראש שבו המוסלמיות הולכות. ובכלל השיטה שבה האשה נדרשת לצניעות מופרזת ואילו הגבר יכול לעשות ככל העולה על רוחו, אינה השיטה שלנו. 5. מהרמב"ם אמנם משמע שגם רווקה צריכה כיסוי ראש, אבל דעתו זאת לא נהוגה כיום להלכה, גם אצל תימנים שבד"כ הולכים בשיטתו. וכן לעניין אורך החצאית וגרביונים, ראה משנה ברורה (סי  ע"ה) שדעתו שונה, שכתב שאם לא נהוג לכסות מתחת לברך אז אין חיוב (אמנם הברך עצמה צריכה להיות מכוסה).וכן לעניין שערות קלועות עיין שם במשנה ברורה שמכריע כמו המקילים ללכת בשיער סתור. ובכלל, אינך צריך להתרגז אם מישהו אינו פוסק כמו שפוסק הרב שלך אלא כמקובל בפוסקים אחרים. 6. לסיכום - קצת יותר נחת. קצת פחות לחץ וביקורת ועצבנות. ואז אפשר לנהל דיון הלכתי נקי וטהור. 7. אני אכן מאחל לך שכשיגיע הזמן תמצא את בת זוגך הראויה לך, לשביעות רצונך ושמחת לבך. אפי קיציס אפי קיציס
שאלה: מיץ ענבים: איך ניתן לדעת שהמיץ ענבים שלפניי מכיל רוב יין ולא מים? כתוב על כל החברות שנתקלתי בהן "בורא פרי הגפן גם לשיטת מרן בית יוסף.". אך ידוע שזהו אינטרס כלכלי לשים יותר מים במיוחד שיש אפשרות לתת על זה הכשר מהודר למרות זאת. בעבר שמעתי מהרב טהרני שמבד"ץ יורה דעה שמיץ ענבים של חברת "הכורמים" שמכיל את הכיתוב הזה, למעשה אינו מכיל רוב יין, ופשר הכיתוב הוא בעצם "דרך אחרת להבין את דברי הבית יוסף" לשיטת מאן דהו, ובעצם להגיד שהבית יוסף בכלל לא סובר שצריך רוב יין ולכן ברכתו הגפן גם לשיטתו הוא בהשגחת בד"ץ שארית ישראל". וכן שמעתי מהרב בוטבול שניתן לסמוך על המיץ ענבים שלפניי שיש בו רוב יין רק אם הוא בהשגחת אחד מהבד"צים שאם אני לא טועה הם: בית יוסף, עדה חרדית והרב רובין ויורה דעה. וכן שהבדצים האשכנזיים לרוב לא מקפידים על רוב יין בכלל, ושבדץ העדה החרדית התחילו להקפיד על זה רק יחסית לא מזמן. רציתי לשאול מה דעתכם, האם אתם מכירים את הפלפול הנ"ל על הבנת דברי הבית יוסף? והאם אכן עוד בד"צים מקפידים על רוב יין? והאם מיץ ענבים הכורמים אכן מכיל רוב יין או שאכן הטעיית הציבור הזאת ממשיכה?
תשובה: עיין כאן בעמ  25
שאלה: קורנית ללא חרקים: ראיתי בסופר שמוכרים בתוL קופת פלטיק שקופה כמו של נבטי חמניה "קורנית ללא חרקים" האם זה אמין? במיוחד לאחר שנכתב כאן בעבר שלא ניתן להכשיר כלל את הקורנית. החברה איננה חברה שכתובה בקובץ הPDF שפרסמתם על חברות המובילות לירק ללא חרקים.
תשובה: תלוי מי חתום עליו. תחזור אלינו עם מידע מדויק על החברה וההכשר וננסה לבדוק את זה.
שאלה: נעליים: כבוד הרב בתי הבכורה שאלה אותי שאלה, שלא הייתה לי תשובה ועל כן אני פונה אלייך, שאולי לך יהיה. לרוב אני נועלת נעליים ללא עקב, או עם עקב קטן - 1-2 ס"מ, מטעמי נוחות. בתי שאלה אותי למה אני לא נועלת נעליים עם "עקב שפיצי" - דק בגובה8-10 ס"מ. את אותה השאלה היא שאלה את אחת המורות. והמורה ענתה "שזה לא צנוע". ולא הבנתי מה לא צנוע פה? זה יותר עיניין של נוחות מאשר צניעות. וגם אם מישהי נמוכה - אז נעליים אלו יתנו לה את הגובה הרצוי. מראש ושבוע טוב
תשובה: לך צניעות אינה מתבטאת רק בבגדים אלא דיני צניעות הם רחבים ומרובים. ניתן לחלק את דיני הצניעות לכמה חלקים : 1. איסורים שהקב"ה אסר בתורה 2. דברים שחכמים קבעו.   שני הדברים האלו אסורים בכל ענין ובכל מצב בכל מקום ובכל חברה. 3. דברים המושכים תשומת לב - הם אסורים מהתורה מדיני צניעות אבל בשונה מהדברים שהם מוחלטים - אלו נקבעים ושונים מחברה לחברה וממקום למקום. ומה שאסור במקום אחד הוא מותר במקום אחר. עקבים גבוהים - ברוב המקומות הם מושכים תשומת לב. גם במראה וגם ברעש שהם עושים. (אינני יודע אם למישהי נמוכה עקב כזה יעזור או יזיק במציאות זה נפוץ אצל נשים גבוהות ונשים נמוכות אינן הולכות עם עקבים בגובה 10 ס"מ.) לגבי עקבים יש גם רמז במגילת איכה שהליכה כזו לא צנועה היתה מהגורמים לחורבן בית המקדש. דוד לוי 098987548
שאלה: ירקות עלים- עלי בודק: 1. האם יש לכם מידע על נגיעות ירקות עלים (משווק כ"ללא תולעים") של "עלי בודק", משווק על ידי "טבע הבריאה"- גידול הידרופוני, בהשגחת מהדרין רבנות ירושלים, הרב אהרון בוטבול, מחזיקי הדת- בעלז? 2. בנוסף, ברוקולי וכרובית קפואים- האם ידוע על חברה שהיא אכן נקיה מתולעים?
תשובה: 1. 2.
שאלה: זבד הבת: בשעה טובה נולדה לנו בת בכורה ונכדה ראשונה לשני הצדדים ואנו מאוד רוצים לערוך לה טקס זבד הבת. אבא של בעלי בשנת אבל על מות אימו, האם ניתן לקיים את האירוע? ויום נעים!
תשובה: הסבא של הנולדת באבל, זה וודאי לא מונע קיום האירוע. הסבא האבל צריך לברר אצל רב כיצד הוא יכול להשתתף באירוע.
שאלה: נטיות הפוכות ונישואין: צהריים טובים, קוראים לי נדב (בדוי), אני בן 18.5. לומד בישיבה ומגדיר את עצמי דתי לאומי. מאז שאני ילד (בערך מהבר מצווה) אני מרגיש שאני נמשך לבני מיני. שאלתי בעבר (כשהייתי בן 15 ) שאלת רב - ונאמר לי שאני עדיין צעיר ושדברים משתנים ככל שאני מתבגר. לצערי הרב דבר לא השתנה מאז. אני ממש רוצה להשתנות, להינשא לאישה ולהביא ילדים לעולם. יש לי 2 שאלות, אשמח אם תוכל לענות עליהם בלי להעביר אותי לשאלות דומות שנשאלו בעבר באתר. יש בי רצון עז להינשא לאישה. השאלה היא האם זה מוסרי לצאת ולהתחתן עם אישה מבלי שתדע שנטיותיי הפוכות? האם יש אפשרות לעשות טיפולי המרה באופן אנונימי דיסקרטי. מבלי שאף אחד מקרוביי חבריי ידע על כך? המשך יום טוב ו רבה!! עבודת קודש אתם עושים.
תשובה: אני מבין לליבך, ומחזק אותך שלא לעבור על איסור ולא לממש את נטייתך. עדיין עודך צעיר, אל תקבע לעצמך נתיב בתחום הזה כאילו אתה בעל נטיה הפוכה. המבוכה המינית יכולה להשתנות במשך הזמן בגיל צעיר כזה. לשאלותיך- א. מותר לצאת לשם נישואין, אולם אם אתה רואה שאין משיכה לנשים כלל ורק לצד הזכרי, אזי בשלב מסויים לפני החלטה על נישואין עליך לומר את האמת הזו למי שאתה יוצא עימה. ב. יש אפשרות, פנה לארגון עצת נפש בהצלחה
שאלה: להדפיס בעבודה: הנני עובד ברשות מקומית ודרך העבודה יצאנו ללימודים המרצה בלימודים אמר לנו להדפיס חומר בעבודה וישר חשבתי אם זה מותר או אסור שאלתי מישהי שעובדת כאן בתפקיד בכיר והיא אמרה לי שאין בעיה להדפיס אבל בגלל שזה לא מקום פרטי האם זה גזל? אפילו שהם שלחו אותי ללימודים מה הדין?
תשובה: צריך לשאול את הבוס.
שאלה: גילוח במקום צער: שאלה ששאלתי את הרב לפני כמה זמן: שאלתי היא האם מותר לי לגלח בסכין באזור מקום הערווה היות ויש לי גירודים עם שיער, וזה נורא מציק לי (לפעמים יש לי פצעונים, אבל הגירוד הוא המציק), ניסיתי בעבר לקצץ עם מספריים (כי שמעתי שעדיף במספריים כי אני גבר) וזה לא עזר לי, ורק שאני מגלח בסכין אין לי את הגירודים, האם מותר לי להמשיך לגלח בסכין ולטפל בלייזר? תוכן התשובה: לפני היתר כזה גש לרופא לבדוק כיצד לרפא את הבעיה מבלי להדרש לגילוח קבוע של אותו המקום. ובהמשך לשאלתי, כמו שהרב אמר, שאלתי ויש משחה לשים, אבל זה משהו שצריך להתמיד ולשים מתי שמגרד, היות וזה מציק לי, האם יש היתר לגלח ולטפל בלייזר ולהוריד מכמות השערות ובכך לא יגרד לי? (ראיתי בשו"ת יביע אומר ח"י יורה דעה על רב פעלים שניראלי הוא רושם שמותר בתער, אבל אני לא בטוח אם הבנתי נכון)
תשובה: אם הטעם לגילוח הוא רפואי למניעת כאב, מותר
שאלה: מדיח כלים: יש לנו מדיח שאנו משתמשים בו לחלבי בלבד. במוצש כשסידרתי מדיח לא שמתי לב שהכנסתי גם כף בשרית בת יומא מה עלי לעשות?
תשובה: כלום. בדיעבד זה לא אוסר. בפעם הבאה להיזהר יותר.
שאלה: כשרות: מצקת חלבית מפלסטיק שהוכנסה בטעות למרק בשרי חם. מה דין המצקת? ומה דין המרק?
תשובה: המצקת צריכה הגעלה. לגבי המרק: אם המצקת לא הייתה בת יומא (לא השתמשו בה בחלבי רותח ב-24 שעות האחרונות) - המרק מותר. אם המצקת בת יומא, צרי ךלשער בשישים את המרק כנגד המצקת. בהצלחה רבה הלל
שאלה: אונאה: קניתי דירה בפרויקט חדש, הובטח לי על ידי המתווך שזה יהיה ברמת לוקסוס עם תכונות מפוארות, הוא לא ציין את הפרטים, אך הבהר כי הוא יהיה לבנות על סטנדרט גבוה לא כדרך את הפרויקטים הרגילים, וכן כתב רמת לוקסוס בחוברת. הוא כבר בנה את רוב הדירות והם כמו פרויקטים רגילים, אבל הוא מסכים לטענת שיש לך הרבה אפשרויות לשדרג לרמת לוקסוס, בתוספת מחיר ". בהתבסס על החישובים אצטרך לשלם 25,000 בנוסף להביא אותו לרמה טובה יותר. עדיין לא לוקסוס. ואני לא יכול לכלול את הכסף הזה במשכנתא, אני צריך לשלם להם במזומן. האם אני יכול לבקש ממנו לבנות לי תכונות אלו ללא ת? האם אני יכול לשאול אותו כדי לבנות אותי עוד יותר? - הוא הרי הבטיח לי לוקסוס.
תשובה: הכל תלוי במפרט שמופיע בחוזה. אם הוא חרג מהמפרט אתה יכול לתבוע ממנו להשלים החסר. לוקסוס היא אמירה חסרת משמעות.
שאלה: תאוות אכילה, בריכה מעורבת, דייטים והשוואות: רציתי לשאול שלוש שאלות- 1) האם יש איסור לבת ללכת לבריכה חוף מעורב במידה והיא נכנסת עם לבוש מלא ( חולצה ומכנסי גלישה 3 4 נגיד.) 2) איך אפשר להתגבר על תאוות אכילה? 3) איך אפשר להתמודד עם השוואות. במיוחד בכל תקופת הדייטים. איך אפשר לעמוד איתן ויציב עם עצמך ולהאמין בעצמך.
תשובה: א. אסור ב. מובא בראשונים לעשות בכך תרגילים מדי פעם, ע"י שרגע לפני שאת אוכלת דבר שאת מתאווה לו, תמנעי מכך. אחרי כמה פעמים בכמה שבועות, תאוות האכילה תלך ותיפול בידייך. ובלבד שתשקיעי בזה גם מהות ומחשבה, על ערך האכילה לבריאות הגוף. ג. השוואה היא תוצאה של חוסר בהירות רי העדיפויות. עלייך לחזק את סדרי העדיפויות ע"פ התורה- עניינך בעולם הוא לעשות את תפקידך שד  מצפה ממך, לקיים מצוות ולהיות אמא ולחנך ליראת שמים. האסטטיקה והתחביבים וכד  הם משניים לחובה הראשונה הנ"ל. ההשוואה אינה באה בתחום החובה אלא בתחום הרשות, דהיינו במה שאת נראית או מתייחדת ולא במה שאת מצווה. כשתשימי עיקר יהבך בצו האלוקי ולא בפן האישי, אזי שניהם גם יחד יאירו לך פנים, והמקום האישי שלך יקבל את המשמעות העמוקה והמשמחת שלו כיונק מן הצו האלוקי. בהצלחה
שאלה: גן עדן גיהנום: לכבוד הרב 1. האם בן אדם שלא שמר שבת לא יצא מהגיהינום? 2.האם בן אדם שלא שמר שבת יכול להגיע ישר לגן עדן? 3.האם יש אדם שלא יכול לצאת מהגיהינום בגלל עברה חמורה שעשה ואם כן איזה עבירה? מראש!!
תשובה: הרמב"ם קובע שאדם לא מסוגל לעשות את החשבון למי מגיע יותר גן עדן ולמי פחות, מפני שהתשובה לשאלה זו היא אישית לחלוטין וכוללת מבט שלם על מכלול החיים של האדם לכן איננו יודעים כיצד למדוד את הערך של כל עבירה וגם לא את הערך של כל מצווה. אצטט מדברי הרמב"ם בהלכות תשובה, פרק ג : "ושיקול זה אינו לפי מניין הזכייות והעוונות, אלא לפי גודלן: יש זכות שהיא כנגד כמה עוונות, שנאמר "יען נמצא בו דבר טוב" (מלכים א יד,יג)  ויש עוון שהוא כנגד כמה זכייות, שנאמר "וחוטא אחד, יאבד טובה הרבה" (קוהלת ט,יח). ואין שוקלין אלא בדעתו של אל דעות, והוא היודע היאך עורכין הזכייות כנגד העוונות. כמו כן אפשר תמיד לשוב בתשובה, להצטער, להתחרט ולהחליט על דף חדש ונקי, כמו שמתאר הרמב"ם בהמשך הפרק: במה דברים אמורים שכל אחד מאלו אין לו חלק לעולם הבא, בשמת בלא תשובה. אבל אם שב מרשעו, ומת והוא בעל תשובה הרי זה מבני העולם הבא, שאין לך דבר שעומד בפני התשובה: אפילו כפר בעיקר כל ימיו, ובאחרונה שב יש לו חלק לעולם הבא, שנאמר " לרחוק ולקרוב, אמר ה  ורפאתיו" (ישעיהו נז,יט).
שאלה: ברכת הרחמן בהורים גרושים: בברכת המזון ישנו את הברכה שהבן או הבת אומר לאביו או לאמו בקול הרחמן הוא יברך את אבי מורי ואת אמי מורתי בעל ת הבית הזה איזה נוסחה יש לברכה הזאת אם מישהו מתארח אצל אחד מן ההורים (במידה והם גרושים) ואחד מן ההורים נשוי נשואה בזיווג שני? כי לי באופן אישי יש מין דילמה בנושא הזה בכל פעם שאני מתארחת אצל אבי ואשתו השנייה בשבת ואני הרי לא רוצה לפגוע באמי, מה עושים ומברכים במקרה כזה? שבוע טוב ומבורך
תשובה: לומר יברך את הורי ואת בעלי הבית הזה
שאלה: קשיו מסוכר: האם מותר להשתמש בקשיו מסוכר ומה צורת הבדיקה הנדרשת, אם נדרשת?
תשובה: לא ניתן לבדוק ולכן מומלץ לקנות רק עם הכשר מעולה כגון העדה החרדית או הרב לנדאו
שאלה: חסימת אינטרנט אלחוטי שאינו מסונן: האם מותר לחסום אינטרנט שמגיע מהשכנים שאינו מסונן ומפיץ למעשה פוטנציאל של תכנים בעייתיים ביותר לאזור (הסביבה היא חילונית,אומנם לי זה מפריע)? מכיוון שסביר להניח שבעל הראוטר הנ"ל איננו מבין גדול במחשבים ולכן מפאת כך לא חסם את הגישה לאינטרנט האלחוטי שלו מלכתחילה,יתכן וניתן להכנס להגדרות של הראוטר שלו ובכך להציב סיסמא אקראית כך שאף אחד לא יוכל להכנס לאינטרנט שלו (מכיוון שזו סיסמא אקראית גם הוא לא יוכל). בצורה הזו סביר שהדבר יאלץ את בעל המכשיר לפנות לאדם שמבין ולסדר לו את ההגדרות בצורה כזו כדי שלא "יכנסו לו יותר" להגדרות וכיוצא בזה ובכך יציב סוף סוף סיסמא. אינני יודע אם ניתן לאפס את הראוטר לאחר הזנת הסיסמא שתחסום את בעליו ממנו,כך שיתכן שהוא יתקע בחוץ לצמיתות. אלא שממה שאני רואה יש אפשרות פשוטה כזו,אלא שאינני מבין מספיק כדי להעיד האם זה קיים בכל מכשיר ומכשיר,לדעתי סביר מאד שכן,שהרי היה ולא אנשים היו נתקעים ללא גישה להגדרות גם אם היו שוכחים את הסיסמא שלהם על דרך הטבע,וזה דבר שכיח. כל זה לא נעים לי באופן אישי ולא הייתי רוצה להתעסק בזה,אך למעשה הוא כופה על כל הסביבה סכנה בלי להבין זאת.
תשובה: אסור, שכן לא מדובר בהפצת האיסור עצמו אלא במתן אפשרות לאיסור למי שגולש ברשת שלו ללא רשותו. טוב שתשוחח איתו ותציע עזרה לשים ססמה מטעמים שונים.
שאלה: התלהבות: בימים הקרובים בעז"ה אני עומדת להתארס. סביבי האנשים יתרגשו וגם אני מאוד מתרגשת, אבל אני לא מביעה את ההתרגשות שלי בהתלהבות ובבכי. כמו רוב האנשים. ולכן זה נראה שאני לא מתרגשת, אני חושבת שההתרגשות גורמת לי להיות יותר מופנמת ולהתרגש עם עצמי לבד. אני מאוד רוצה להקרין את זה החוצה, ובאמת לא מצליחה לעבוד על עצמי. וככה תמיד היה לי, לעולם לא בכיתי ליד אנשים, תמיד מפנימה את הרגשות לא בכוונה. אני מרגישה שזה יפגע בסביבה אם יראו אותי ככה, טיפה אפאתי. ודווקא באירוע הכי משמח בחיי. ומפחדת שגם בחתונה אהיה ככה (אפילו שזה האירוע הכי מרגש. אני מודעת לתכונה הזאת שבי)
תשובה: מזל טוב, זה נפלא. טוב עצה שתשמע לך דבילית. את נרגשת, על פי דבריך. תתאמני להראות כזאת. תעמדי מול הראי ותחייכי. להתאמן בלחייך????? כן. תתאמני להיות זוהרת. וכתפגשי אנשים, תעצרי רגע אחד לפני שאת נכנסת אליהם לבית לפגישה, תכניסי לראשך שאת צריכה לבטא בצורה החיצונית שלך חיוך ואושר, ותחייכי. שינוי העולם החיצוני משפיע גם על הפנימיות. מעבר לזאת. הבחור איתו את מתחתנת זקוק לראות את האושר שלך, ההורים שלך זקוקים לזה. זה חסד גדול שאת יכולה לעשות להם.
שאלה: האנשים שגיירו אברהם ושרה: הרב! על פי חלק מהפרשנויות, "הנפש אשר עשו בחרן" שהלכו עם אברם ושרי בדרך לכנען היו האנשים שהם גיירו. ניתן בהחלט להניח על הדעת שהם הפיצו את בשורת המונותאיזם, אך מהו המקום לגיור כשעוד לא ניתנו תורה ומצוות? האם רק האמונה בא-ל אחד נחשבה אז לגיור? הרי לא היה כלל מושג "יהודי" בזמן זה. או שהיה?
תשובה: ואיך שרה ואברהם עצמם התגיירו? ורבקה? והאמהות? עולה אפוא כי אכן לדעת חז ל היה תהליך של גיור. ניתן לתמצת אותו ברוח גיורה של רות - גיור במובן של כניסה למשפחה ( עמך עמי  (וכיוון שעדיין לא היה עם - המשפחה היא המבטאת את העמיות)), ובמובן של כניסה לקריאה בשם ד  ( ואלוהייך אלוהי ). למעשה, זה תמציתו של הגיור עד היום, אלא שמיום מתן תורה קבלת האלוהות כוללת גם את קבלת מצוותיו.
שאלה: ויט אהלה: הרב! בפרשת לך לך כתוב על אברהם "ויט אהלה בית א-ל מים והעי מקדם ויבן שם מזבח לה." רש"י שם מפרש מדוע נכתב אהלה וקוראים אהלו - כיוון שנטה קודם את אהלה של שרה. במבט ראשון מדובר במחווה ג נטלמנית בהחלט, אך כיצד ניתן לצאת מנקודת הנחה שהיה לשרה אוהל נפרד מלאברהם? הרי הם היו זוג נשוי, מדוע שיישנו באוהלים נפרדים?
תשובה: אני לא יודע, אך מעריך: בתקופה בה עקרונית יש לגבר אחד יותר מאישה אחת - תרבות האוהלים כולה היא שלכל אישה האוהל שלה, ובמרכז עומד האוהל של הפטריאך - אבי המשפחה.
שאלה: חיות לא טהורות או טמאות?: הרב! בבראשית פרק ז פסוק ב כתוב: "מכל הבהמה הטהורה תקח לך שבעה שבעה איש ואשתו ומן הבהמה אשר לא טהורה היא שניים איש ואשתו" ידועה הפרשנות שנקט ה בלשון עדינה כלפי החיות הטמאות ולכן האריך בלשונו ואמר "אשר לא טהורה", אך אם זאת היתה הסיבה, מדוע ישנם מקומות אחרים בתורה, בהם ה נוקט בלשון "טמאה"? הרי אם לא רצה לפגוע בחיות הטמאות, ראוי היה שיעשה זאת בעקביות, לא?
תשובה: שאלתך מהווה בסיס לסוגיית הגמרא בתחילת מסכת פסחים. מהסוגיה עולה, וכך סיכם אותה בעל המאור, שהעדיפות העיקרית של התורה היא להיות מדויקת, ו לעולם ישנה אדם לתלמידו דרך קצרה, ועל כן - במקומות שהדיוק מחייב זאת התורה תכתוב גם מילים  מגונות  כמו  טומאה  וכדו. במקומות שאין נפקא מינה, ושהדברים לא יובילו לטעות, התורה מעדיפה את הלשון הנקיה גם אם היא ארוכה יותר, על פני לשון מגונה.
שאלה: החיות הטהורות בתיבת נח - לחיות זרע או לקרבנות?: הרב! בפרשת נח בפרק ז פסוק ג כתוב "גם מעוף השמים שבעה שבעה, זכר ונקבה, לחיות זרע, על-פני כל-הארץ." דבר זה קשה, שהרי ידועה הפרשנות, לפיה הסיבה לכך שנח הצטווה לקחת שבעה מכל חיה טהורה היא כדי להקריב מהן קרבן לה לאחר המבול! אם כן, האם זה לא סותר את פשט הפסוק? הרי כתוב שם שמטרת החיות היא "לחיות זרע על פני כל הארץ"? אם גם (או רק) ענין הקרבן הוא הסיבה, מדוע זה לא הוזכר בפסוק זה? נוסף על כך, אם המטרה היא אכן לחיות זרע, מדוע יש צורך בשבעה מכל מין? והרי מהחיות הטמאות הספיק זוג כדי לחיות זרע?
תשובה: נראה לי ששתי שאלותיך מתרצות האחת את השניה. לצורך קיום הזרע אין אכן צורך בשבעה, אלא בשניים בלבד (ברמה העקרונית). ממילא, הכנסת שבעה לתיבה משרתת אפוא שתי מטרות - מטרה אחת הכתובה בפסוק והיא לחיות זרע, ומטרה שניה המקופלת במספר שבעה - להקריב קורבנות. האם זה נראה בעיניך?
שאלה: צדיקות של חיות - האמנם?: הרב! בפרשת נח בפרק ח פסוק יט כתוב: "כל החיה כל הרמש וכל העוף כל רומש על הארץ למשפחותיהם יצאו מן התבה". רש"י שם בד"ה "למשפחותיהם" כותב: "קבלו עליהם על מנת לידבק במינן." מעבר לכך גם במילים כל העוף למינהו פירש רש"י שמדובר בכל החיות שהיו כמו העופות מבחינת זה שלא שכבו עם חיות ממינים אחרים. נשאלת השאלה, האם קיים שכר ועונש על התנהגותם של חיות? ומעבר לכך, האם ניתן להניח שהחיות היו צדיקות ומתוך החלטה מושכלת או יראת שמיים החליטו שלא לבוא על מין שאינו מינם? כדי להעניש על משהו, המעשה צריך לבוא מתוך בחירה. האם יש בחירה לחיות? הרי הם פועלים על פי אינסטינקטים, מה שייך בהם שכר ועונש? שאלה זו כמובן רלוונטית בכלל להענשת החיות במבול, ואשמח להתייחסות גם ברמה הכללית אך גם בפשט לפסוקים הספציפיים שאליהם התייחסתי בתחילת השאלה.
תשובה: אינני חושב שמדובר בדברי אגדה אלה על מושגי שכר ועונש, ועל בחירה חופשית של חיות. אלו דימויים. דימויים מושרשים באופיים של חיות, שמבטאים את העובדה כי על אף שלפני המבול הייתה תופעה של הזדווגות בין חיות שונות - היא לא קיימת יותר אחרי המבול. אין לי כל יכולת, ולמעשה גם אין לי מוטיבציה, לבחון מה טיעון זה בא לומר במישור המדעי, כיוון שאיני חושב שהוא מדעי, אלא מבטא רעיונית את העובדה שזה עוד אחד מההבדלים הגדולים שבין המציאוצת לפני המבול ובין זו שאחריה.
שאלה: שמירת העינים: רציתי לישאול את כבוד הרב אני שומר את העינים כבר שנה שלמה ברוך השם השם זיכה אותי לשמור את העינים בחצי הראשונה שהתחלתי לשמור את העינים האיתה קיצונית האיתי ניתקע בעמודים ולא ריצתי אפילו להיסתכל בטעות אחרי כמה זמן הבנתי שזה יצר הרע קיצוני ושיניתי את עצמי ברוך השם היום בחצי השנה השניה אני כבר מרים את הראש ולא ניתקע בעמודים ואני רואה לאיפו אני הולך אבל עדין יש לי קטעים שאם למשל בא מולי מישהו אני לא יודע על השניה אם זה אשה או גבר אז אני לא רוצה להסתכל עליו האם זה קיצוני? ודבר שני בעינין הזה שאם אני בטעות רואה אשה מתחיל להכנס בי פחד פנימי שאומר לי אתה קיצוני אתה לא ר אתה מגזים אתה לא שומר את העינים נכון אתה לא תיתחתן מישהו אומר לי את זה אולאי זה יצר הרע או שזה אני? ויש לי גם חששות ודאגות בעינין הזה אם הפחד ביחד מה הרב מציע לי לעשות כדי לעביר את הפחד הזה לגמרי ולא לפחד אפילו שאני מסתכל בטעות בשיטחית לא קורה לי כלום?
תשובה: האיסור הוא להינות ממראה אישה, אסור להסתכל בה בעיון, כדי להינות ממה שרואים. אבל אם אישה חולפת לנגד עיניו והוא לא מעיין בה אין בכך איסור. לכן אתה יכול ללכת ברחוב ולעקוב בעיניך אחרי הדרך שבה אתה הולך כדי לכוון צעדיך ולא להיתקל במכשולים. אכן אתה צודק שהעיסוק המוגזם בשמירת העיניים מביא לחשוב כל הזמן על נשים במקום להסתלק מכך. צריך ליצור הרגל של התרחקות ממבט מעיין בנשים אבל לא להלך כל הזמן בתחושת חרדה ואיום מפני אפשרות שאישה תהיה בתוך שדה הראיה. אין שום חטא לראות אישה במבט שטחי בלבד. גם הפחד שבגלל חטא כזה או אחר אתה לא תתחתן אין לו שום בסיס במקורות. לא מצאתי שיש איזשהו חטא שהעונש עליו הוא למנוע מאדם להקים משפחה. בעז"ה הכל יבוא בעיתו ובזמנו.
שאלה: בשר וחלב: בהמשך לשאלתי מאמש לגבי בצל שנחתך בסכין פרווה שחתכו בו קודם, לחם מטוגן חלבי חם ע"ג קרש חיתוך פרווה שעמד על השיש הבשרי. שכחתי לציין כי קרש החיתוך היה מזכוכית שעל תחתיתה הודבק כיסוי ממדבקה מצויירת. אציין שאני מיוצאי עדות אשכנז.
תשובה: אני צריך לברר עוד כמה נקודות כדי להכריע ולכן תתקשר 0523003227
שאלה: מיני מיקס של חברת נסטלה: חברה לעבודה שחזרה מחו"ל, הביאה שקית בשם מיני מיקס של חברת נסטלה שנקנתה בדיוטי פרי בישראל אך לא מופיע עליה חותמת כשרות מפורשת. התערובת מכילה חטיפים מארבעה סוגים: קיטקט, ליון, רולו וסמרטיז ומצויין על האריזה שהמוצרים יוצרו באיחוד האירופי ונארזו במפעל בהולנד. לפחות שני מוצרים: קיטקט וסמרטיז נמכרים בישראל עם חותמת כשרות. האם ניתן לאכול חלק או את כל הסוגים בחבילה?
שאלה: כשרות:, רציתי לשאול האם אחרי שידיי נגעו בבשר ולאחר מכן אכלו ישר מאכל פרווה שמיועד לאכול איתו חלב מותר להמשיך לאכול עם אותו מאכל פרווה מוצרי חלב. המון ויום נעים נעם
תשובה: אם הידיים היו קצת שומניות אולם לא היה בשר גמור, הייתה צריך לשטוף אותם קודם אכילת המאכל הפרווה. אולם כיוון שלא עשית כך, אינך בשרי.
שאלה: אלכוהול: רציתי לדעת לגבי כשרות של וויסקי בלייק לייבל שנקנה בנתב"ג איך יודעים מה ההכשרות,יש מלא שמועות שוויסקי לא צריך כשרות אני חושב שהרבה לא יודעים את ההלכה אשמח לדעת
תשובה: סוגיא שנידונה ונידושה בשנים האחרונות. כמו התולעי אניסקיס בדגים מסין ועוד. עיין כאן כדי לראות הרבה תשובות שענינו על השאולות הללו. נוסף על כך יש אתר נפלא של הרב זמלמן שמפרט את הסוגי משקאות החריפים המצויים- האם הם כשרים ואם כן באיזו רמת כשרות. יש לו בויסקי דירוג מכוכב אחד ועד 7 כוכבים, כאשר מוצר עם 7 כוכבים הוא המוצר שהוא "למהדרין". כל השאר מסתמכים על קולות והיתרים. עיין שם
שאלה: צמחי מרפא ושמנים ארומטרפיים.: קבלתי במתנה תכשיר לחיזוק בחורף (רפואה) המכיל מיצוי אלכוהולי של פלפל חריף שמן אתרי של קליפות תפוז - שניהם יבוא מארה"ב חברת mountain rose יש להם K השאלה אם אפשר לסמוך עליהם מבחינת כשרות ערלה וכל דבר אחר שלא חשבתי עליו. בנוסף מכיל מיצוי של ציפורן יבוא של חברת עלעלים מהודו. בקיצור אשמח ללמוד שאין בעיה לשימוש בצורה פרא רפואית
תשובה: יש הרבה "הכשרים" עם האות K בתוכם (K בתוך משולש או בתוך עיגול או בתוך כוכבית או וכו  וכו  וכו. אבל איני מכיר הכשר עם אות K בלבד. תבדוק את זה שוב ותחזור אלינו. אפשר גם לשלוח תמונה
שאלה: החיים: הרב, האם לפי היהדות חייו של אדם קצובים לו מלידתו? אשמח למקור אם יש.
תשובה: החיים תלויים במעשי האדם, כפי שמופיע בגמ  פעמים רבות במה הארכת ימים וכד. ועונש כרת קשור למעשי האדם והוא מיעוט ימיו כמבואר במו"ק. מאידך, היפלא מד  דבר? ודאי הא"ס ברוך הוא יודע הכל מראשית עד אחרית. אך מצד הנבראים אין ידיעה ומצידנו הכל תוצאת המעשה, וד  יודע מעשינו ולא רק ידיעת תוצאותיהם. אם כי יש לזכור שלעיתים יש גזירות גם ללא קשר למעשים, מצד הנהגת הייחוד.
שאלה: חילול השם: כבוד הרב אני מעוניין לדעת כמה דברים 1) אם נגיד אדם שמאמין כל חייו בבורא עולם והוא כל הזמן מודה לו ומשבח את שמו כל יום ועושה את מצוותיו ופעם אחת פגם בבריתו אבל תיקן את החטא ובאיזה שהו שלב בחייו הוא נקלע למצב של מלחמה מול היצר הטוב נגד היצר הרע במחשבותיו ופתאום היצר הרע משום מה ניצח אותו וגרם לו לקלל את בורא עולם בלי שום סיבה מבלי שהוא רצה שיקרה בכוונה למרות שהוא יודע על החילול והיה מאמין כל חייו בו אז מה הוא נחשב שהוא חילל את שמו של בורא עולם ומה זה יכול לעשות לו?? 2) ואילו תיקונים אפשריים אפשר לעשות ולתקן את החטא הנוראי הזה? 3) והשאלה האחרונה האם המקווה יכול לעזור לתקן ולכפר על החטא? אשמח לתשובה ממך אני קצת פשוט בחששות ואני ממש מפחד וכל המכתב זה קשור עליי אני פשוט נקלעתי לסיטואציה הזאת ואני לא יודע מה לעשות ואני לא רוצה חיות את חיי בפחד וחששות וסליחה על כל המכתב הארוך שכתבתי לך מראש :)
תשובה: אתה יכול להרגע! אתה מרגיש שהמעשה נעשה ברגע מסוים כשהיצר הרע כאילו השתלט עליך. המעשה הזה לא מבטא את האמת שלך אלא בא מתוך רגע של חולשה. בהלכה מצב כזה נקרא  מומר לתיאבון  הוא לא חוטא מתוך עקרון אלא מתוך חולשה. בהלכות תשובה פרק ג  הרמב"ם מדגיש שהמומר החמור הוא שעושה מעשהו כדי להכעיס - שזה עקרון אצלו, במקרה שלך - זו הייתה חולשה רגעית, זו לא הדרך הקבועה שלך - יש בכך הרגעה גדולה. התיקון הוא: תשובה. הכרה בחטא כבר יש לך. צריך להוסיף חרטה (שמורגשת כבר במה שכתבת) והחלטה ברורה שלא תעשה זאת שוב, והרי חזרת בתשובה שלמה. כדי לא להגיע למעשה כזה שוב צריך להקפיד על תפילה, לימוד תורה כפי יכולתך, ומעשים טובים. המקווה לא קשור לעניין זה. ועליך נאמר: במקום שבעלי תשובה עומדים אין צדיקים גמורים יכולים לעמוד.